CELEX: 62005TA0042
Language: et
Date: 2008-09-10 00:00:00
Title: Kohtuasi T-42/05: Esimese Astme Kohtu 10. septembri 2008 . aasta otsus — Williams versus komisjon (Juurdepääs dokumentidele — Määrus (EÜ) nr 1049/2001 — GMO-de kohta käiva direktiivi 2001/18/EÜ vastuvõtmist puudutavad ettevalmistavad dokumendid — Juurdepääsu osaline keelamine — Juurdepääsu kaudne keelamine — Erandid, mis kaitsevad ärihuve, rahvusvahelisi suhteid ja otsustamisprotsessi — Põhjendamiskohustus)

25.10.2008   
            
            
               ET
            
            
               Euroopa Liidu Teataja
            
            
               C 272/16
            
         Esimese Astme Kohtu 10. septembri 2008. aasta otsus — Williams versus komisjon
   (Kohtuasi T-42/05) (1)
   
   (Juurdepääs dokumentidele - Määrus (EÜ) nr 1049/2001 - GMO-de kohta käiva direktiivi 2001/18/EÜ vastuvõtmist puudutavad ettevalmistavad dokumendid - Juurdepääsu osaline keelamine - Juurdepääsu kaudne keelamine - Erandid, mis kaitsevad ärihuve, rahvusvahelisi suhteid ja otsustamisprotsessi - Põhjendamiskohustus)
   (2008/C 272/29)
   Kohtumenetluse keel: inglise
   Pooled
   
      Hageja: Rhiannon Williams (Brüssel, Belgia) (esindajad: solicitor S. Crosby, solicitor C. Bryant ja advokaat R. Lang)
   
      Kostja: Euroopa Ühenduste Komisjon (esindajad: C. Docksey ja P. Costa de Oliveira)
   Kohtuasja ese
   Nõue tühistada komisjoni 19. novembri 2004. aasta otsus, millega keelduti osaliselt juurdepääsu lubamisest teatud dokumentidele, mis puudutavad geneetiliselt muundatud organismide kohta käiva seadusandluse ettevalmistavaid materjale
   Otsuse resolutiivosa
   
               1.
            
            
               Puudub vajadus otsustada komisjoni 19. novembri 2004. aasta otsuse, millega keelduti osaliselt Rhiannon Willamsile juurdepääsu lubamisest teatud dokumentidele, mis puudutavad geneetiliselt muundatud organismide kohta käiva seadusandluse ettevalmistavaid materjale, õiguspärasuse üle selles osas, milles see sisaldab kaudset juurdepääsu keelamist ettevalmistavatele dokumentidele, mis pärinevad kaubanduse peadirektoraadist ning mis puudutavad Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta vastuvõtmist.
            
         
               2.
            
            
               Tühistada komisjoni 19. novembri 2004. aasta otsus osas, milles sellega kaudselt keelduti juurdepääsu lubamisest direktiivi 2001/18/EÜ vastuvõtmist puudutavatele ettevalmistavatele dokumentidele, va kaubanduse peadirektoraadist pärinevatele dokumentidele.
            
         
               3.
            
            
               Ülejäänud osas jätta hagi rahuldamata.
            
         
               4.
            
            
               Mõista pool R. Willamsi kohtukuludest välja komisjonilt, kes ühtlasi kannab ise oma kohtukulud.
            
         
      (1)  ELT C 93, 16.4.2005.